ตียงวีล

ตียงวีล (ฝรั่งเศส: Thionville [tjɔ̃vil] ; ลักเซมเบิร์ก: Diddenuewen [ˈdidənuəvən]) หรือชื่อในภาษาเยอรมันคือ ดีเดินโฮเฟิน (เยอรมัน: Diedenhofen [ˈdiːdn̩ˌhoːfn̩] ) เป็นเทศบาลในจังหวัดมอแซล แคว้นกร็องแต็สต์ของประเทศฝรั่งเศส ตั้งอยู่ใกล้กับพรมแดนประเทศลักเซมเบิร์กและประเทศเยอรมนี เมื่อจักรวรรดิโรมันตะวันตกล่มสลายลงในศตวรรษที่ 5 ชนอลามันน์เชื้อสายเยอรมันก็เข้ามาตั้งถิ่นฐานบริเวณเมืองแห่งนี้ หลังจากนั้น เมืองแห่งนี้ก็พัฒนาขึ้นและเป็นส่วนหนึ่งของจักรวรรดิโรมันอันศักดิ์สิทธิ์ตั้งแต่ศตวรรษที่ 10 เป็นต้นมา อย่างไรก็ตาม เมื่อปรัสเซียได้รับชัยชนะในสงครามฝรั่งเศส-ปรัสเซียในปี ค.ศ. 1870 เมืองแห่งนี้ก็ถูกผนวกเป็นส่วนหนึ่งของจักรวรรดิเยอรมัน จนกระทั่งเยอรมันพ่ายแพ้ในสงครามโลกครั้งที่หนึ่ง เมืองตียงวีลก็กลับคืนสู่ฝรั่งเศสอีกครั้งด้วยผลของสนธิสัญญาแวร์ซายในปี ค.ศ. 1919 อ้างอิง แหล่งข้อมูลอื่น วิกิมีเดียคอมมอนส์มีสื่อเกี่ยวกับ ตียงวีล Thionville Official website Page Thionville, คลังข้อมูลเก่าเก็บจากแหล่งเดิมเมื่อ 4 ตุลาคม 2016